Kogu Orioni tähtkuju heledaimateks tähtedeks on punakas Betelgeusega tsentrist veidi ülal ja vasakul ning sinakasvalge Rigeliga all paremal.  Heledaim udu Orioni mõõgas, vööst allpool, ongi Suur Udu M42 + M43 koos nõrga jätkuga põhja (üles) suunas (NGC1973-5-7). Orioni tähtkuju sisaldab aga lisaks nimetatuile veel tervet rida kuulsaid objekte. Vöö vasakpoolseima tähe, Zeta Orionise (Alnitak), juures on märgatav Hobusepea udu koos Orion B-ga. Tohutu, õrn kaar ümber kogu piirkonna on Barnardi Silmus. Tähtkuju põhjaosas, tähe Lambda Orionis (Meissa) juures on märgatav veel üks suur kuid nõrk udune pilv, mida kutsutakse ka Tulnuka näoks (Sh2-264). Siintoodud pildi piirest napilt välja vasakule, Meissa-Betelgeuse joonele jääb veel ilus Roseti udu (NGC 2237) ning Rigelist paremale Nõiapea udu (IC 2118).  (Credit: Foto on saadud Bonni astronoomide Sven Kohle'i ja Till Credneri poolt 29. oktoobril 1995. aastal Calar Altos.)